Erwin Geschonneck

Erwin Geschonneck (27. joulukuuta 1906 Bartenstein, Itä-Preussi – 12. maaliskuuta 2008 Berliini, Saksa) oli saksalainen näyttelijä.

Geschonneck syntyi Itä-Preussin Bartensteinissa, joka nykyään on Puolan alueella ja nimeltään Bartoszyce. Sieltä hänen perheensä muutti vuonna 1909 Berliiniin. Geschonneckilla oli rooleja muiden muassa elokuvissa Valesankari (1956), Sotaurhot (1960) ja Levinin mylly (1980)https://www.elonet.fi/fi/henkilo/225172.

Geschonneck liittyi Saksan kommunistipuolueeseen vuonna 1929. Natsien noustua valtaan hän pakeni Puolaan, Latviaan ja Tšekkoslovakiaan. Hän joutui pidätetyksi Prahassa vuonna 1938 ja päätyi keskitysleirille. Tuleva näyttelijä evakuoitiin, mutta Neuengammen keskitysleiriläisiä hakemaan tullut Cap Arcona upposi huhtikuussa 1945, ja Geschonneck oli yksi harvoista onnettomuusalukselta selvinneistä.http://www.imdb.com/name/nm0315116/bio

Geschonneckille myönnettiin Itä-Saksan kansallispalkinto neljästi (1954, 1960, 1961 ja 1968). Hänet äänestettiin vuonna 1992 Film und Fernsehen -lehdessä kaikkien aikojen parhaaksi itäsaksalaiseksi näyttelijäksi. Hänestä tehtiin vuonna 1976 Vaterländischer Verdienstordenin ja vuonna 1981 Karl-Marx-Ordenin jäsen.

Geschonneck oli viidesti naimisissa. Hänellä oli kaksi poikaa ja tytär. Hän saavutti joulukuussa 2006 sadan vuoden iän.

 Lähteet 

Luokka:Saksalaiset näyttelijät
Luokka:Vuonna 1906 syntyneet
Luokka:Vuonna 2008 kuolleet